CELEX: 32007R1189
Language: el
Date: 2007-10-11 00:00:00
Title: Κανονισμός (ΕΚ) αριθ. 1189/2007 της Επιτροπής, της 11ης Οκτωβρίου 2007 , σχετικά με τον καθορισμό, για το οικονομικό έτος 2008, των συντελεστών απαξίωσης προς εφαρμογή κατά την αγορά γεωργικών προϊόντων στην παρέμβαση

12.10.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 267/3
            
         
      ΚΑΝΟΝΙΣΜΌΣ (ΕΚ) αριθ. 1189/2007 ΤΗΣ ΕΠΙΤΡΟΠΉΣ
   
   της 11ης Οκτωβρίου 2007
   σχετικά με τον καθορισμό, για το οικονομικό έτος 2008, των συντελεστών απαξίωσης προς εφαρμογή κατά την αγορά γεωργικών προϊόντων στην παρέμβαση
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 1883/78 του Συμβουλίου, της 2ας Αυγούστου 1978, περί των γενικών κανόνων χρηματοδοτήσεως των παρεμβάσεων από το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα «Εγγυήσεων» (1), και ιδίως το άρθρο 8 παράγραφος 1 δεύτερη φράση,
   Εκτιμώντας τα ακόλουθα:
   
               (1)
            
            
               Δυνάμει του άρθρου 3 παράγραφος 1 στοιχείο β) του κανονισμού (ΕΚ) αριθ. 1290/2005 του Συμβουλίου, της 21ης Ιουνίου 2005, για τη χρηματοδότηση της κοινής γεωργικής πολιτικής (2), οι παρεμβάσεις για τη ρύθμιση των αγορών γεωργικών προϊόντων χρηματοδοτούνται από το Ευρωπαϊκό Γεωργικό Ταμείο Εγγυήσεων (ΕΓΤΕ).
            
         
               (2)
            
            
               Σύμφωνα με το άρθρο 8 του κανονισμού (ΕΟΚ) αριθ. 1883/78, η απαξίωση των αποθηκευμένων γεωργικών προϊόντων υπό το καθεστώς της δημόσιας παρέμβασης πρέπει να πραγματοποιείται κατά τη στιγμή της αγοράς. Το ποσοστό απαξίωσης αντιστοιχεί κατ’ ανώτατο όριο στη διαφορά μεταξύ της τιμής αγοράς και της προβλεπόμενης τιμής διάθεσης κάθε προϊόντος. Το εκατοστιαίο αυτό ποσοστό πρέπει να καθορίζεται για κάθε προϊόν πριν την έναρξη του οικονομικού έτους. Η Επιτροπή μπορεί εξάλλου να περιορίσει την απαξίωση κατά τη στιγμή της αγοράς σε κλάσμα του εν λόγω ποσοστού απαξίωσης το οποίο δεν μπορεί να είναι κατώτερο από το 70 % της συνολικής απαξίωσης.
            
         
               (3)
            
            
               Στο παράρτημα VIII σημεία 1, 2 και 3 του κανονισμού (ΕΚ) αριθ. 884/2006 της Επιτροπής, της 21ης Ιουνίου 2006, για τις λεπτομέρειες εφαρμογής του κανονισμού (ΕΚ) αριθ. 1290/2005 του Συμβουλίου, όσον αφορά τη χρηματοδότηση των παρεμβάσεων του ΕΓΤΕ και τη λογιστική καταχώριση των ενεργειών δημόσιας αποθεματοποίησης από τους οργανισμούς πληρωμών των κρατών μελών (3), προσδιορίζονται οι λεπτομέρειες υπολογισμού της απαξίωσης.
            
         
               (4)
            
            
               Είναι επομένως σκόπιμο να καθοριστούν για ορισμένα προϊόντα οι συντελεστές που πρέπει να εφαρμόζονται από τους οργανισμούς παρέμβασης, στη διάρκεια του οικονομικού έτους 2008, στις μηνιαίες τιμές αγοράς των προϊόντων αυτών, ώστε οι εν λόγω οργανισμοί να είναι δυνατόν να διαπιστώνουν τα ποσά της απαξίωσης.
            
         
               (5)
            
            
               Τα μέτρα που προβλέπονται από τον παρόντα κανονισμό είναι σύμφωνα με τη γνώμη της επιτροπής των γεωργικών ταμείων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Για τα προϊόντα που εμφαίνονται στο παράρτημα και τα οποία, ύστερα από αγορά στη δημόσια παρέμβαση, εισέρχονται σε αποθήκες ή έχουν αναληφθεί από τους οργανισμούς παρέμβασης, μεταξύ της 1ης Οκτωβρίου 2007 και της 30ής Σεπτεμβρίου 2008, οι οργανισμοί παρέμβασης εφαρμόζουν στις τιμές των αγοραζόμενων προϊόντων κάθε μήνα τους συντελεστές απαξίωσης που εμφαίνονται στο εν λόγω παράρτημα.
   Άρθρο 2
   Τα ποσά των δαπανών, που υπολογίζονται λαμβάνοντας υπόψη την απαξίωση που αναφέρεται στο άρθρο 1 του παρόντος κανονισμού, ανακοινώνονται στην Επιτροπή στο πλαίσιο των δηλώσεων που καταρτίζονται βάσει του κανονισμού (ΕΚ) αριθ. 883/2006 της Επιτροπής (4).
   Άρθρο 3
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Οκτωβρίου 2007.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 11 Οκτωβρίου 2007.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 216 της 5.8.1978, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 734/2007 (ΕΕ L 169 της 29.6.2007, σ. 5).
   
      (2)  ΕΕ L 209 της 11.8.2005, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 378/2007 (ΕΕ L 95 της 5.4.2007, σ. 1).
   
      (3)  ΕΕ L 171 της 23.6.2006, σ. 35. Κανονισμός όπως τροποποιήθηκε με τον κανονισμό (ΕΚ) αριθ. 721/2007 (ΕΕ L 164 της 26.6.2007, σ. 4).
   
      (4)  ΕΕ L 171 της 23.6.2006, σ. 1.
   
      ΠΑΡΑΡΤΗΜΑ
      Συντελεστές απαξίωσης προς εφαρμογή στις μηνιαίες τιμές αγορών
      
                  Προϊόντα
               
               
                  Συντελεστές
               
            
                  Μαλακός αρτοποιήσιμος σίτος
               
               
                  —
               
            
                  Κριθή
               
               
                  —
               
            
                  Αραβόσιτος
               
               
                  —
               
            
                  Λευκή ζάχαρη
               
               
                  0,10
               
            
                  Ρύζι paddy
               
               
                  —
               
            
                  Αλκοόλη
               
               
                  0,45
               
            
                  Βούτυρο
               
               
                  —
               
            
                  Αποκορυφωμένο γάλα σε σκόνη
               
               
                  —